हिंदू धर्म में चतुर्दशी तिथि के स्वामी भगवान शिव हैं इसलिए हर माह में कृष्ण पक्ष की चतुर्दशी को शिवरात्रि के तौर पर मनाया जाता है। वैदिक ज्योतिष में चतुर्दशी तिथि को बेहद शुभ बताया गया है। क्योंकि फाल्गुन मास में कृष्ण पक्ष की चतुर्दशी के दिन चंद्रमा सूर्य के सबसे समीप होता है। यह वही घड़ी है जब जीव रूपी चंद्रमा का शिवरूपी सूर्य के साथ मिलन होता है। इसलिए इस दिन शिव पूजन से शुभ फल की प्राप्ति होती है। भगवान शिव काम, क्रोध, लोभ, मोह आदि विकारों से मुक्त करके परम सुख, शांति और ऐश्वर्य प्रदान करते हैं।